- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Raport: aur în valoare de zeci de miliarde de dolari iese ilegal din Africa în fiecare an
- Aur în valoare de zeci de miliarde de dolari iese ilegal din Africa în fiecare an.
- Cea mai mare parte ajunge în Emiratele Arabe Unite, unde este prelucrat şi vândut clienţilor din întreaga lume.
- Concluziile sunt incluse într-un raport publicat de Swissaid, o organizaţie cu sediul în Elveţia.
Peste 30 de miliarde de dolari în aur sau aproximativ 435 de tone metrice au fost scoase ilegal de pe continent în 2022, potrivit raportului publicat de Swissaid şi citat de AP. Principalele destinaţii pentru aur african au fost Emiratele Arabe Unite, Turcia şi Elveţia.
Autorii raportului susţin că scopul lor a fost să aducă transparenţă în comerţul cu aur african şi să facă presiuni asupra jucătorilor din industrie pentru a respecta prevederile legale.
„Sperăm că acest lucru va îmbunătăţi condiţiile de viaţă ale populaţiilor locale şi condiţiile de muncă ale minerilor artizanali din întreaga Africa”, a declarat Yvan Schulz, unul dintre autorii raportului, pentru The Associated Press.
Raportul a constatat că între 32% şi 41% din aurul produs în Africa nu a fost declarat. În 2022, Ghana a fost cel mai mare producător de aur din Africa, urmat de Mali şi Africa de Sud.
Emiratele Arabe Unite au fost de departe principala destinaţie pentru aurul de contrabandă, scrie în raport. Într-o perioadă de 10 ani între 2012 şi 2022, au ajuns în EAU 2.569 de tone metrice de aur, în valoare de aproximativ 115 miliarde de dolari.
Elveţia, un alt cumpărător de aur african, a importat aproximativ 21 de tone metrice de aur nedeclarat din Africa în 2022, se mai arată în raport. Cifra reală ar putea fi mult mai mare dacă ar fi luat în considerare aurul african importat prin ţări terţe, este concluzia realizatorilor studiului.
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
PROSPORT.RO
CANCAN.RO